რეგლა (კუბა)
რეგლა — კუბის დედაქალაქ ჰავანის ერთ-ერთი მუნიციპალიტეტი, კომერციული, საპორტო და ინდუსტრიული გარეუბანი. ქალაქი ცნობილია თავის მდიდარი კოლონიური ისტორიით. პირველი დასახლებები ამ არეალში 1690-იან წლებში გაჩნდა, ამავე პერიოდში აშენდა წმინდა მარიამის ეკლესიაც. ქალაქის დაარსების ოფიციალურ თარიღად 1765 წელი მიიჩნევა. XIX საუკუნეში იგი კონტრაბანდისტების ცენტრს წარმოადგენდა. ამჟამად ქალაქი ცნობილია საცეკვაო ანსამბლ „გუარაჩეროს დე რეგლათი“.